สวัสดีครับ ผมอายุ26 ปี มีอาการคล้ายกับ โรคเยื่อหุ้มสมองอักเสบ และมีความเสี่ยงว่าจะเป็น ควรทำยังไงดีครับอาการเป็นช่วงอาทิตย์ที่ผ่านมา ปวดหัวไหล่ และรู้สึกว่าแขน/ขา อ่อนแรง ล่าสุดเมื่อวาน มีอาการปวดหัวข้างซ้าย ปวดจี๊ดๆ ตัวร้อนเหมือนจะเป็นไข้ แล้วโรคนี้สามารถติดต่อกันได้ไหมครับ (ถ้าติดต่อสามารถติดต่อทางไหนได้มั้งครับ) ขอบครับ
สวัสดีค่ะ เยื่อหุ้มสมองอักเสบคือโรคที่เกิดการติดเชื้อที่อาจเกิดจากเชื้อไวรัส เชื้อแบคทีเรีย หรือเชื้อราบริเวณเยื่อหุ้มที่หุ้มรอบสมองและไขสันหลังจนทำให้บริเวณดังกล่าวอักเสบบวม และทำให้เกิดอาการอื่น ๆ ตามมา เช่น ปวดศีรษะ คอแข็งขยับไม่ได้ และเป็นไข้ร่วมด้วยได้โดยอาการปวดหัว มีไข้ดังกล่าวมานั้น อาจจะมีสาเหตุอื่นๆที่พบได้บ่อยกว่าการมีเยื่อหุ้มสมองอักเสบเช่น มีการติดเชื้อไวรัสที่ไม่จำเพาะเจาะจง มีไข้เลือดออก ไข้จากการติดเชื้อของระบบใดๆในร่างกายที่อาการของระบบนั้นๆยังไม่ได้แสดงออกมาชัดเจน เป็นต้นหากมีอาการปวดศีรษะมาก รู้สึกมีไข้จริง ควรไปตรวจวัดไข้ที่รพ.เพื่อหาสาเหตุเพิ่มเติม และตรวจยืนยันการมีไข้ให้แน่ชัดต่อไป จะเป็นโรคติดต่อหรือไม่ ขึ้นกับสาเหตุที่เป็นเบื้องต้นรับประทานยาแก้ปวดและลดไข้เพื่อบรรเทาอาการได้ พักผ่อนให้เพียงพอ รับประทานอาหารสุกสะอาด